Diari Oficial de la Generalitat Valenciana


Sumari del DOGV 4797, del 14-07-2004 (2004/6943)

Notificació de resolucions de 19 de maig de 2004, del conseller de Sanitat, per les quals es declara la caducitat en els procediments de responsabilitat patrimonial núm. 393/02, 408/02 i 097/03, tramitats a instàncies de María Dolores García Rubiño, Josefa Aguado Puig i Else Dorotea Rolke Scheepers, respectivament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/6943


Organisme emissor
:   Conselleria de Sanitat

Tipus de document
:   Anunci

Notificació de resolucions de 19 de maig de 2004, del conseller de Sanitat, per les quals es declara la caducitat en els procediments de responsabilitat patrimonial núm. 393/02, 408/02 i 097/03, tramitats a instàncies de María Dolores García Rubiño, Josefa Aguado Puig i Else Dorotea Rolke Scheepers, respectivament. [2004/X6943]
  
Intentada, sense que s'haja pogut practicar, notificació a les interessades en els respectius domicilis que figuren en els expedients, correspon, de conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, mitjançant la publicació conjunta (article 60 in fine de la Llei 30/1992) del present anunci.
  
Vistos els mencionats expedients de reclamacions de responsabilitat patrimonial per danys suposadament ocasionats per l'administració Sanitària.
  
Vist que en els correlatius expedients es procedí a notificar mitjançant anunci al tauler d'edictes de l'ajuntament del domicili dels reclamants, en dates 7 d'octubre i 3 i 2 de desembre de 2003, respectivament, i així mateix mitjançant anunci de 6 de novembre (DOGV núm. 4624), en el primer expedient i 8 de gener de 2004 (DOGV núm. 4665), en els dos restants, de l'estat de tramitació, amb advertiment de caducitat en cas de no realització d'actuacions.
  
Les interessades no han fet cap actuació i els expedients han quedat paralitzats per causa imputable a les interessades, resultant a més que la inactivitat mencionada suposa la impossibilitat de continuar el procediment.
  
Com que s'ha verificat la consumació del termini de tres mesos que s'havia donat, de conformitat amb l'article 92.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el conseller de Sanitat ha resolt:
  
Primer. Declarar la caducitat en els expedients de responsabilitat patrimonial núms. 393/02 a instància de M. Dolores García Rubiño, 408/02, a instància de Josefa Aguado Puig, 097/03, a instància d'Else Dorotea Rolke Scheepers, tramitats pel Servici de Responsabilitat Patrimonial, competent per a la seua instrucció, atés que per les causes mencionades s'ha produït la impossibilitat material de continuar-los.
  
Segon. Procedir a l'arxivament de les actuacions i comunicar a les persones interessades la declaració de caducitat amb indicació que contra esta poden interposar recurs potestatiu de reposició davant el conseller de Sanitat en el termini d'un mes a comptar des de l'endemà de la notificació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació de la present resolució, sense perjuí de qualsevol altre que s'estime procedent.